**Herbert Lincoln Clarke** (født 12. september 1867 i Woburn, Massachusetts, død 30. januar 1945 i Los Angeles, California) var en anerkjent amerikansk kornettist og komponist. Clarke regnes for å være en av tidenes fremste kornettister.

Biografi
--------

Herbert Clarkes far, William Horatio Clarke, var kirkeorganist og utdannet musiker. Herbert kom imidlertid først og fremst til å bli en selvlært musiker. Hans første instrument var visstnok en gammel skarptromme, deretter forsøkte han seg på en fiolin, før han begynte å sysle med messinginstrumenter. 14 år gammel, etter å ha hørt Bowen R. Church spille med David Wallace Reeves' *American Band* i Toronto, bestemte Herbert seg for å bli kornettist. Det tok mange år med øving før han slo igjennom. Han spilte kornett i sin brors (Ed Clarke) orkester og lærte dessuten mye om ensemblespill, balanse og intonasjon ved å spille fiolin i et symfoniorkester ledet av Dr. F. H. Torrington. 17 år gammel fikk Clarke spille med en habil kornettist, Walter B. Rogers, i *The Schubert Brass Quartet*. I september 1889 giftet han seg med Elizabeth «Lizzie» Loudon, de fikk to barn Vivian «Grace» i 1890 og Edward James i 1892. Få år senere ble Herbert og Lizzie skilt. Herbert giftet seg så med Lillian Bell Hause, som han også fikk to barn med; Ruby Bell og Herbert jr. Det var først i 1892 at gjennombruddet som kornettist skulle komme, etter å ha bestått prøvespill kom Clarke nemlig til å få erstatte Benjamin Bent i *Gilmores band*. Patrick Gilmore døde imidlertid senere samme år og bandet ble oppløst. Fra 1893 til 1917 var Clarke, med unntak av ett år da han bl.a. dirigerte *American Band of Providence*, solokornettist i det mest berømte av alle profesjonelle sivile korps: *The John Philip Sousa Band*. Han var solist med dette orkesteret utallige ganger, ofte i egne verker. Riktignok var han stadig vekk innom andre band og orkester også, han var bl.a. vikar som 2. trompeter i New York Philharmonic Orchestra...

> Trompeten er et syndens instrument, mens kornetten tilhører englene! 
> 
> 
> Herbert Clarke
> 
> 

Etter at Clarke ga seg i The Sousa Band, flyttet han i 1923 - av helsemessige årsaker - med sin kone Lillian til Long Beach, California. Der virket han som dirigent og pedagog. I California dirigerte Clarke *Long Beach Municipal Band* fram til 1943. Han skrev flere lærebøker, som brukes verden over den dag i dag. Clarke ligger begravd i Congressional Cemetery, Washington DC; ved siden av sin meget gode venn John Philip Sousa.

Kjente verk
-----------

### Solostykker for kornett

Clarke komponerte over 50 solostykker for kornett. Her følger en liste over de mest populære:

* *Bride of the Waves* (1904)
* *Sounds from the Hudson* (1904)
* *Caprice Brilliante* (1908)
* *Southern Cross* (1911)
* *The Carnival of Venice* (1912)
* *Sounds from the Hudson (Valse Brilliante)* (1914)
* *The Debutante* (1917)
* *Stars in a Velvety Sky* (1919)
* *From The Shores of The Mighty Pacific*
* *The Maid of the Mist*

### Lærebøker

* *Elementary Studies* (1909)
* *Technical Studies* (1912)
* *Characteristic Studies* (1915)
* *Setting Up Drills* (1929)

### Prosa

*How I Became A Cornetist* (1934); en selvbiografi

Referanser
----------

1. 1 2   Autorités BnF, BNF-ID 13892536p[Hentet fra Wikidata]
2. 1 2   International Music Score Library Project, IMSLP-identifikator Category:Clarke,\_Herbert\_Lincoln, besøkt 9. oktober 2017[Hentet fra Wikidata]
3. 1 2   Find a Grave, Find a Grave 2416, besøkt 9. oktober 2017[Hentet fra Wikidata]
4. 1 2   Social Networks and Archival Context, oppført som Herbert L. Clarke, SNAC Ark-ID w6q24xtg, besøkt 9. oktober 2017[Hentet fra Wikidata]
5. ↑  Biografi; The Cornet Compendium
6. ↑  4barsrest.com The World's Greatest Cornet Player?
7. ↑  collectionscanada.gc.ca
8. 1 2  Eriksen, Jan; "The Golden Age of the Cornet" Ole Edvard Antonsen/Royal Norwegian Navy Band; BIS Records 2007; BIS-SACD-1598
9. ↑  "American Variations" Brian Bowman/Cincinnati Wind Symphony; Klavier Music Productions; Klavier CD K11060
10. ↑   Herbert L. Clarkes gravstein
11. ↑  ringgoldband.com Arkivert 5. september 2009 hos Wayback Machine.

Eksterne lenker
---------------

* (en) Herbert L. Clarke – kategori av bilder, video eller lyd på Commons Rediger på Wikidata
* (en) Herbert Lincoln Clarke på Internet Movie Database Rediger på Wikidata

* (da) Herbert Lincoln Clarke på Filmdatabasen Rediger på Wikidata
* (en) Herbert Lincoln Clarke på Discogs Rediger på Wikidata

* (en) Herbert Lincoln Clarke på MusicBrainz Rediger på Wikidata
* (en) *How I became a cornetist* – selvbiografi

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** CiNii **·** BBC Things **·** MusicBrainz **·** Discogs
 |